### Resume

Vederlæggelse af byrådsmedlemmer sker i henhold til lov om kommunernes styrelse § 16, og reguleres nærmere i bekendtgørelse om vederlag, diæter, pension mv. for varetagelsen af kommunale hverv. Med hjemmel i bekendtgørelsen fremsættes forslag til vederlæggelse af viceborgmester og udvalgsmedlemmer. Satserne for vederlag til udvalgsformænd fremgår af Styrelsesvedtægten. Der er i nærværende sag foretaget en beregning af vederlag til udvalgsformænd og næstformænd med baggrund i disse satser. Reglerne om vederlæggelse af borgmester, det faste vederlag, tillægsvederlag mv. er nærmere fastsat i bekendtgørelsen.

### Sagsfremstilling

Vederlaget til medlemmer af [adresse] reguleres i bekendtgørelse om vederlag, diæter, pension m.v. for varetagelsen af kommunale hverv (bekendtgørelse nr. 2001 af 28. oktober 2021), jf. kommunestyrelsesloven § 16.

[adresse]:

Med hjemmel i bekendtgørelsens § 19, stk. 1, skal en borgmester i en kommune med over 80.000 indbyggere have et grundbeløb på [adresse] kr. pr. 1. april 2016. Beløbet reguleres én gang årligt pr. 1. april med en reguleringsprocent, der fastsættes af Skatteministeriet, jf. bekendtgørelsens § 19, stk. 2.

Ifølge tal trukket fra KMD lønsystemet udgør borgmesterens vederlag pr. 1. februar 2022 årligt 1.216.915 kr.

Vederlag til 1. viceborgmester:

I henhold til bekendtgørelsens § 12, kan Byrådet tildele 1. viceborgmester et vederlag på op til 10 % af borgmesterens vederlag. 10 % af borgmesterens vederlag udgør årligt 121.691,50 kr.

Det indstilles, at 1. viceborgmester oppebærer et vederlag på 10 % af formandens vederlag, svarende til 121.691,50 kr. årligt.

Det faste vederlag til medlemmer af Byrådet:

I henhold til bekendtgørelsens § 2, ydes der i kommuner med indbyggertal på over 80.000 et fast vederlag for medlemskab af Byrådet på 107.178 kr. pr. 1. april 2016. Det faste vederlag reguleres én gang årligt pr. 1. april med en reguleringsprocent, der udmeldes af Indenrigs- og Boligministeren.

Ifølge tal trukket fra KMD lønsystemet udgør det faste vederlag pr. 1. februar 2022 årligt 118.425,96 kr.

Vederlaget omfatter:

1. Møder i Byrådet

2. Møder i forbindelse med kommunale hverv, der udføres efter valg af Byrådet, medmindre der på andet grundlag er fastsat bestemmelse om særskilt vederlæggelse.

3. Deltagelse i seminarer, kurser m.v.

4. Varetagelse af andre kommunale hverv efter anmodning fra Byrådet eller dets udvalg.

5. Udførelse af andre aktiviteter i forbindelse med ovennævnte møder.

Udvalgsvederlag og udvalgsformandsvederlag:

Byrådet kan beslutte at yde udvalgsvederlag og udvalgsformandsvederlag, herunder vederlag til næstformænd for medlemskab af Økonomiudvalg, stående udvalg og Børn- og Ungeudvalget. Byrådet kan endvidere beslutte at yde vederlag til formænd for udvalg, som Byrådet har henlagt opgaver til efter § 35, stk. 2, i folkeoplysningsloven. Summen af de årlige vederlag kan højst udgøre 370 % af borgmesterens vederlag til byrådsmedlemmer, jf. bekendtgørelsens § 7, stk. 4.

Som det fremgår af sagen om "Forslag om ændring af [adresse] styrelsesvedtægt" foreslås vedtægten ændret således, at næstformanden i Børn- og Ungeudvalget tildeles et næstformandsvederlag og vederlaget til formanden i Børn- og Ungeudvalget forhøjes. Beløbene udgør henholdsvis 5 % og 15,5 % af borgmesterens vederlag. Udvalget for Lokalsamfund og Nærdemokrati er i forhold til den seneste byrådsperiode reduceret fra ni medlemmer til syv medlemmer. Dette medfører et overskydende beløb på 24.353 kr. Beløbet foreslås fordelt ligeligt til næstformanden og formanden i Børn- og Ungeudvalget, som følge af øget mødeaktivitet.

Der foreslås herudover ikke ændringer i fordelingen af udvalgsvederlag, udvalgsformandsvederlag og næstformandsvederlag i forhold til den seneste byrådsperiode.

Se vedlagt i bilag 1 beregningen af udvalgsvederlag, udvalgsformandsvederlag og næstformandsvederlag.

Beregningerne giver følgende vederlag til udvalgsmedlemmer, udvalgsformandsvederlag og næstformandsvederlag.

![](data:image/png;base64...)

[adresse] (børn):

Til et medlem af Byrådet, der har et eller flere børn under 10 år boende i hjemmet, ydes et tillægsvederlag, der pr. 1. april 2016 udgør 13.819 kr. årligt. Beløbet reguleres én gang årligt pr. 1. april med en reguleringsprocent, der udmeldes af Indenrigs- og Boligministeren, jf. bekendtgørelsens § 2, stk. 2.

Ifølge tal trukket fra KMD lønsystemet udgør tillægsvederlaget pr. 1. februar 2022 årligt 15.269 kr. Antallet af børn er uden betydning.

Vederlaget ophører ved udgangen af den måned, hvor barnet fylder 10 år.

Tabt arbejdsfortjeneste:

Et medlem af Byrådet kan vælge at modtage erstatning for dokumenteret tabt arbejdsfortjeneste mod reduktion i det faste vederlag. Reduktionen i det faste vederlag udgør 20.741 kr. pr. 1. april 2016. Beløbet reguleres én gang årligt pr. 1. april med en reguleringsprocent, der udmeldes af Indenrigs- og Boligministeren, jf. bekendtgørelsens § 2, stk. 3.

Ifølge tal trukket fra KMD lønsystemet udgør reduktionen i det faste vederlag derfor pr. 1. februar 2022 årligt 22.917,96 kr.

Befordringsgodtgørelse:

Befordringsgodtgørelse ydes ved deltagelse i ovenstående aktiviteter, jf. styrelseslovens § 16. Der ydes kilometergodtgørelse efter de af Skatterådet fastsatte befordringssatser. Eventuel parkeringsudgift i forbindelse hermed godtgøres tillige.

Anden godtgørelse:

Der ydes:

Anton Lauridsen bestående af bærbar pc, iPad, printer og opkobling til kommunens administrative systemer.

iPhone med abonnement og samtaleudgifter efter faktisk forbrug, dog med et maksimum på 2.000 kr. månedligt ved forbrug i udlandet.

Abonnement på [adresse] og et andet dagblad efter eget valg. Det står byrådsmedlemmet frit, om der ønskes en papirudgave af avisen/dagbladet med tilhørende netadgang eller netadgang alene.

Abonnement på tidsskrifterne ”Kommunen” og ”Danske Kommuner” og adgang til dk.nyt, som Vejle Kommune betaler online-abonnement for.

Anton Lauridsen, iPhone og iPad er kommunens ejendom og skal tilbageleveres ved udtræden af Byrådet.

Sagen skal behandles i Økonomiudvalget og Byrådet.

### Historik

Kommunaldirektøren indstiller, 10. januar 2022, pkt. 3:

At de nævnte regler om vederlag til borgmester og byrådsmedlemmer tages til efterretning.

At 1. viceborgmester vederlægges med 10% af borgmesterens vederlag.

At der ydes udvalgsvederlag, formands- og næstformandsvederlag, som det fremgår af sagsfremstillingen.

At beregningen af vederlag til udvalg, udvalgsformænd og næstformænd tages til efterretning.

At de nævnte ydelser under "anden godtgørelse" i sagsfremstillingen tages til efterretning.

Beslutning fra Økonomiudvalget, 10. januar 2022, pkt. 3:

Anbefales.

### Beslutning

Godkendt

Fraværende Jack Andersen. I stedet mødte Tejs Andersen.

Fraværende Georg Knudsen. I stedet mødte Ronny Brandt.

Fraværende Ragna Karlsen. I stedet mødte Boris Schultz El-Ahmad.

Fraværende Oskar Thomsen. I stedet mødte Erna Lassen.
Fraværende Gunhild Friis.